Úradný vestník L 265 , 12/09/1989 S. 0001 - 0014

Fínske špeciálne vydanie: Kapitola 13 Zväzok 19 S. 0063

Švédske špeciálne vydanie: Kapitola 13 Zväzok 19 S. 0063



Smernica Komisie z 1. augusta 1989, ktorou sa prispôsobuje technickému pokroku smernica Rady 76/758/EHS o aproximácii právnych predpisov členských štátov o doplnkových obrysových svetlách, predných obrysových (bočných) svetlách, zadných obrysových (bočných) svetlách a brzdových svetlách motorových vozidiel a ich prípojných vozidiel (89/516/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [1], naposledy zmenenú a doplnenú smernicou 87/403/EHS [2], a najmä na jej článok 11, so zreteľom na smernicu Rady 76/758/EHS z 27. júla 1976 o aproximácii právnych predpisov členských štátov o doplnkových obrysových svetlách, predných obrysových (bočných) svetlách, zadných obrysových (bočných) svetlách a brzdových svetlách motorových vozidiel a ich prípojných vozidiel [3], naposledy zmenenú a doplnenú smernicou 87/354/EHS [4], a najmä na jej článok 10, keďže na základe skúseností je teraz možné zjednodušiť EHS typovú schvaľovaciu značku komponentu svietidiel tohto typu, ak sú v skupine, združené alebo zlúčené s inými svietidlami a upraviť určité ustanovenia vzhľadom na technický pokrok, ku ktorému medzitým došlo; keďže opatrenia zabezpečené touto smernicou sú v zhode so stanoviskom Výboru na prispôsobenie smerníc odstraňujúcich technické bariéry obchodu v sektore motorových vozidiel technickému pokroku, PRIJALA TÚTO SMERNICU: Článok 1 Zoznam príloh a prílohy 0, I, II a III k smernici 76/758/EHS sa týmto menia a dopĺňajú v súlade s prílohou k tejto smernici. Článok 2 1. S účinnosťou od 1. januára 1990 nemôže žiadny členský štát: a) - odmietnuť, vzhľadom na typ vozidla, udeliť EHS typové schválenie, vydať dokument uvedený v tretej zarážke článku 10 ods. 1 smernice 70/156/EHS alebo udeliť národné typové schválenie, alebo - zakázať uvedenie do prevádzky vozidiel, ak jeho doplnkové obrysové svetlá, predné obrysové (bočné) svetlá, zadné obrysové (bočné) svetlá a brzdové svetlá spĺňajú ustanovenia tejto smernice; b) - odmietnuť, vzhľadom na typ doplnkového obrysového svetla, predného obrysového (bočného) svetla, zadného obrysového (bočného) svetla a brzdového svetla, udeliť EHS typové schválenie komponentu alebo národné typové schválenie, ak tieto doplnkové obrysové svetlá, predné obrysové (bočné) svetlá, zadné obrysové (bočné) svetlá a brzdové svetlá spĺňajú ustanovenia tejto smernice, alebo - zakázať uviesť na trh doplnkové obrysové svetlá, predné obrysové (bočné) svetlá, zadné obrysové (bočné) svetlá a brzdové svetlá, ktoré sú vybavené EHS typovou schvaľovacou značkou komponentu, vydanou v súlade s požiadavkami tejto smernice. 2. S účinnosťou od 1. júla 1990 členský štát: a) - nesmie vydať dokument, uvedený v tretej zarážke článku 10 ods. 1 smernice 70/156/EHS typu vozidla, ktorého doplnkové obrysové svetlá, predné obrysové (bočné) svetlá, zadné obrysové (bočné) svetlá a brzdové svetlá nespĺňajú ustanovenia tejto smernice, - môže odmietnuť udeliť národné typové schválenie typu vozidla, ktorého doplnkové obrysové svetlá, predné obrysové (bočné) svetlá, zadné obrysové (bočné) svetlá a brzdové svetlá nespĺňajú ustanovenia tejto smernice; b) - nesmie udeliť EHS typové schválenie komponentu typu doplnkového obrysového svetla, predného (bočného) obrysového svetla, zadného obrysového (bočného) svetla a brzdového svetla, ak nespĺňajú ustanovenia tejto smernice, - môže odmietnuť udeliť národné typové schválenie komponentu typu doplnkového obrysového svetla, predného obrysového (bočného) svetla, zadného obrysového (bočného) svetla a brzdového svetla, ak nespĺňajú ustanovenia tejto smernice. 3. S účinnosťou od 1. októbra 1995 môžu členské štáty zakázať uviesť do prevádzky vozidlá, ktorých doplnkové obrysové svetlá, predné (bočné) obrysové svetlá, zadné obrysové (bočné) svetlá a brzdové svetlá nespĺňajú ustanovenia tejto smernice a zakázať umiestniť na trh tie svietidlá, ktoré nie sú vybavené typovou schvaľovacou značkou komponentu, vydanou v súlade s požiadavkami tejto smernice. 4. Odchylne od ustanovenia ods. 2 písm. b) vyššie budú členské štáty i naďalej uznávať EHS typové schválenie komponentu, udelené typu doplnkového obrysového svetla, predného obrysového (bočného) svetla, zadného obrysového (bočného) svetla a brzdového svetla podľa ustanovení smernice 76/758/EHS v prípade zariadení určených pre montáž na vozidlá, ktoré sú už v prevádzke a môžu takisto udeliť EHS typové schválenie komponentu typu doplnkového obrysového svetla, predného obrysového (bočného) svetla, zadného obrysového (bočného) svetla a brzdového svetla podľa ustanovení smernice 76/758/EHS za predpokladu, že tieto zariadenia sú určené ako náhradné diely pre vozidlá, ktoré sú už v prevádzke a ak nie je technicky možné, aby tieto zariadenia vyhoveli ustanoveniam tejto smernice. Článok 3 Členské štáty do 31. decembra 1989 uvedú do účinnosti ustanovenia nevyhnutné na dosiahnutie súladu s touto smernicou. Budú o tom ihneď informovať Komisiu. Opatrenia prijaté podľa prvého pododseku budú obsahovať odkaz na túto smernicu. Článok 4 Táto smernica je adresovaná členským štátom. V Bruseli 1. augusta 1989 Za Komisiu Martin Bangemann podpredseda [1] Ú. v. ES L 42, 23.2.1970, s. 1. [2] Ú. v. ES L 220, 8.8.1987, s. 44. [3] Ú. v. ES L 262, 27.9.1976, s. 54. [4] Ú. v. ES L 192, 11.7.1987, s. 43. -------------------------------------------------- PRÍLOHA Zoznam príloh sa upravuje takto: Text prílohy I sa nahradzuje nasledujúcim textom: "- Predné obrysové (bočné) svetlá, zadné obrysové (bočné) svetlá, brzdové svetlá a doplnkové obrysové svetlá; minimálne uhly požadovaného rozloženia svetla v priestore." Text prílohy 0 sa upravuje takto: Bod 1.4 sa vypúšťa. Body 1.4.1, 1.4.2, 1.4.3, 1.5 a 1.6 sa vypúšťajú. Vkladajú sa nasledujúce nové body 1.4 a 1.5: "1.4. Definícia pojmov Definície obsiahnuté v smernici 76/756/EHS vzťahujúce sa na: - svetelný zdroj (pre žiarovky), - samostatné svietidlá, - skupinové svietidlá, - združené svietidlá, - zlúčené svietidlá, - zariadenia, - jednoúčelové svietidlá, - jednotlivé svietidlá, - dve svietidlá alebo párny počet svietidiel, - plochu výstupu svetla, - svietiacu plochu svetelne signalizačného zariadenia iného než odrazové sklo, - zdanlivú plochu, - referenčnú os, - referenčný stred, platia pre túto smernicu. 1.5 Predné a zadné obrysové (bočné) svetlo, brzdové svetlá a doplnkové obrysové svetlá rôznych typov "Predné a zadné obrysové (bočné) svetlá, brzdové svetlá a doplnkové obrysové svetlá rôznych typov" znamenajú svietidlá, ktoré sa v každej z uvedených kategórií líšia v takých podstatných hľadiskách ako: - obchodný názov alebo značka, - charakteristiky optického systému (svietivosť, uhly rozloženia svetla, typ žiarovky atď.), - systém na zníženie osvetlenia v noci – v prípade brzdových svetiel s dvoma úrovňami svietivosti." Bod 5.5 znie: "5.5. Predné a zadné obrysové (bočné) svetlá, ktoré sú v skupine, združené, alebo zlúčené, môžu byť použité tiež ako doplnkové obrysové svetlá." Body 6 až 9 sa nahradzujú nasledujúcimi bodmi: "6. SVIETIVOSŤ VYŽAROVANÉHO SVETLA 6.1. Svetlo každého z dodaných dvoch zariadení nesmie mať v referenčnej osi menšiu než minimálnu svietivosť a väčšiu než maximálnu svietivosť špecifikované nižšie: | Minimálne svietivosti cd | Maximálne hodnoty v cd pri použití ako | Jednoúčelové svietidlo | Jednoúčelové svietidlo označené "D" (príloha III bod 4.3.6) | Celkove pre súpravu dvoch svietidiel (príloha III bod 4.3.6) | 6.1.1Predné obrysové svetlá, doplnkové predné obrysové svetlá | 4 | 60 | 42 | 84 | 6.1.2Predné obrysové svetlá, zlúčené so svetlometom | 4 | 100 | — | — | 6.1.3Zadné obrysové svetlá, doplnkové zadné obrysové svetlá | 4 | 12 | 8,5 | 17 | 6.1.4Brzdové svetlá | | | | | 6.1.4.1s 1 úrovňou svietivosti | 40 | 100 | 70 | 140 | 6.1.4.2s 2 úrovňami svietivosti | | | | | 6.1.4.2.1cez deň | 130 | 520 | 364 | 728 | 6.1.4.2.2v noci | 30 | 80 | 56 | 112 | 6.2. Mimo referenčnú os a vo vnútri uhlov polí, definovaných v diagramoch prílohy I, svietivosť vyžarovaného svetla každého z oboch dodaných zariadení: 6.2.1. nesmie v ktoromkoľvek smere zodpovedajúcom bodom tabuľky rozloženie svetla v prílohe IV byť menšia než minimum špecifikované v bode 6.1 vyššie vynásobené percentom stanoveným v uvedenej tabuľke pre príslušný smer; 6.2.2. nesmie v žiadnom smere v priestore, z ktorého je zariadenie svetelnej signalizácie viditeľné, presiahnuť maximum stanovené v bode 6.1 vyššie; 6.2.3. pod rovinou, ktorá zviera s horizontálnou rovinou smerom dolu uhol 5 o, však má byť u zadných obrysových svetiel zlúčených s brzdovými svetlami (pozri bod 6.1.3 vyššie), povolená svietivosť 60 cd; 6.2.4. okrem toho, 6.2.4.1. vo vnútri polí, definovaných v diagramoch prílohy I, nesmie byť svietivosť vyžarovaného svetla menšia než 0,05 cd u predných a zadných obrysových (bočných) svetiel a u doplnkových obrysových svetiel a menšia než 0,3 cd u brzdových svetiel s jednou úrovňou svietivosti a u brzdových svetiel s dvoma úrovňami svietivosti 0,3 cd cez deň a 0,07 cd v noci; 6.2.4.2. ak je zadné obrysové (bočné) svetlo zlúčené s brzdovým svetlom, mal by byť v poli, ohraničenom horizontálnymi priamkami prechádzajúcimi bodmi ± 5 o V a vertikálnymi priamkami prechádzajúcimi bodmi ± 10 o H podľa tabuľky rozloženia svetla, pomer medzi skutočne meranými svietivosťami súčasne rozsvietených obidvoch svetiel a svietivosti samostatne rozsvieteného zadného obrysového svetla najmenej 5:1. Ak má brzdové svetlo dve úrovne svietivosti, musí byť táto podmienka splnená, ak je v činnosti zariadenie na nočné použitie; 6.2.4.3. musia byť dodržané ustanovenia bodu 2.2 prílohy IV o miestnych zmenách svietivosti. 6.3. Svietivosti majú byť merané s trvale rozsvietenými žiarovkami. V prípade zariadení, ktoré vyžarujú svetlo selektívne žlté alebo červené, sa meria pri farebnom svetle. 6.4. V prípade brzdového svetla s dvoma úrovňami svietivosti sa pre denné ako aj pre nočné podmienky použitia meria čas na referenčnej osi medzi rozsvietením a dosiahnutím 90 % hodnoty svetelného výstupu podľa bodu 6.3 vyššie. Doba meraná pre nočné podmienky použitia nemá presiahnuť dobu meranú pre podmienky denného použitia. 6.5. Podrobnosti použitých metód merania uvádza príloha IV, na ktorú sú odkazy v bode 6.2.1 vyššie. 7. POSTUP TESTU 7.1. Všetky merania sa vykonajú s bielou štandardnou žiarovkou kategórie predpísanej pre príslušné zariadenie, napájacie napätie musí byť nastavené tak, aby bol dosiahnutý menovitý svetelný tok, ktorý je pre túto kategóriu žiaroviek predpísaný. 7.2. V prípade brzdového svetla, u ktorého je použitý prídavný systém pre získanie nočnej svietivosti, je však napätie použité pre systém merania nočnej svietivosti to isté ako napätie, ktoré bolo použité pre žiarovku na meranie dennej svietivosti [3]. 7.3. Keď je zadné obrysové (bočné) svetlo zlúčené s brzdovým svetlom s dvojitou svietivosťou a je určené pre trvalú činnosť s prídavným systémom pre reguláciu svietivosti vyžarovaného svetla, meria sa vyžarované svetlo s tým istým napätím použitým pre systém, aké by pri použití tohto napätia umožnilo žiarovke vytvoriť predpísaný normálny svetelný tok. 7.4. Vertikálne a horizontálne obrysy svietiacej plochy svetelného signalizačného zariadenia, iného než je odrazové sklo, sa stanovia a merajú vo vzťahu k referenčnému stredu. 8. FARBA VYŽAROVANÉHO SVETLA Farba vyžarovaného svetla musí byť v limitoch súradníc, ktoré sú predpísané pre príslušnú farbu v prílohe V k tejto smernici. 9. ZHODA VÝROBY Každé zariadenie, vybavené EHS typovou schvaľovacou značkou komponentu, musí byť zhodné so schváleným typom a musí vyhovovať fotometrickým a kolorimetrickým podmienkam špecifikovaným v bodoch 6 a 8. V prípade náhodne odobraného zariadenia zo sériovej výroby musia však byť požiadavky na minimálnu svietivosť vyžarovaného svetla (merané so štandardnou žiarovkou ako je to uvedené v bode 7) splnené v každom príslušnom smere aspoň na 80 % minimálnych hodnôt špecifikovaných v bodoch 6.1 a 6.2." Príloha I sa upravuje takto: Nadpis znie: "PREDNÉ OBRYSOVÉ (BOČNÉ) SVETLÁ, ZADNÉ OBRYSOVÉ (BOČNÉ) SVETLÁ, BRZDOVÉ SVETLÁ A DOPLNKOVÉ OBRYSOVÉ SVETLÁ POŽADOVANÉ MINIMÁLNE UHLY ROZLOŽENIA SVETLA V PRIESTORE (*)" Za"predné obrysové (bočné) svetlá a "zadné obrysové (bočné) svetlá" v nadpisoch prvých dvoch diagramov sa doplní "doplnkové obrysové svetlá"". Príloha II sa nahrádza takto: " PRÍLOHA II VZOR OSVEDČENIA O EHS TYPOVOM SCHVÁLENÍ KOMPONENTU [Maximálny formát: A4 (210 x 297 mm)] +++++ TIFF +++++ +++++ TIFF +++++ " Príloha III sa upravuje takto: Bod 1.2 znie: "1.2. Žiadosť o EHS typové schválenie komponentu pre predné obrysové (bočné) svetlo má špecifikovať, či je toto svetlo určené pre vyžarovanie svetla bieleho alebo selektívne žltého a v prípade doplnkového obrysového svetla, či je toto svetlo určené na vyžarovanie svetla bieleho alebo červeného." Bod 1.3 znie: "1.3. Pre každý typ predného obrysového (bočného) svetla, zadného obrysového (bočného) obrysového svetla, brzdového svetla a doplnkového svetla má byť ku žiadosti priložené;" Bod 1.3.2 znie: "1.3.2. výkresy (v troch vyhotoveniach) dostatočne podrobné tak, aby umožnili identifikáciu typu zariadenia a znázorňovali geometrickú polohu, v ktorej má byť svietidlo montované na vozidle, os pozorovania sa berie ako referenčná os pri testoch (horizontálny uhol H = 0 o), bod, ktorý sa berie ako referenčný stred pri uvažovaných testoch, vertikálne a horizontálne dotyčnice k svietiacej ploche a ich vzdialenosti od referenčného stredu svietidla." Za bod 1.3.2 sa doplní nasledujúci nový bod 1.3.3: "1.3.3. V prípade brzdových svetiel s dvoma úrovňami svietivosti diagram a uvedenie charakteristík systémov zabezpečujúcich dve úrovne svietivosti;" Predchádzajúci bod 1.3.3 sa stáva bodom 1.3.4 adopĺňa sa nasledujúcim textom: "V prípade brzdového svetla s dvoma úrovňami svietivosti musia byť k žiadosti priložené vzorky komponentov tvoriacich systém, ktorý zabezpečuje obidve úrovne svietivosti." Bod 3.2 znie: "3.2. Toto číslo sa nepridelí inému typu predného obrysového (bočného) svetla, zadného obrysového (bočného) svetla, brzdového svetla alebo doplnkového obrysového svetla s výnimkou prípadu, keď sa EHS typové schválenie komponentu rozširuje na iný typ zariadenia, ktoré sa líši len farbou vyžarovaného svetla." Bod 3.3 znie: "3.3. Ak je EHS typové schválenie komponentu požadované pre typ zariadenia pre osvetlenie a svetelnú signalizáciu, skladajúce sa z predného obrysového (bočného) svetla, zadného obrysového (bočného) svetla, brzdového svetla alebo doplnkového obrysového svetla a iného svetla, môže byť udelené jediné EHS typové schvaľovacie číslo komponentu za predpokladu, že svietidlo spĺňa požiadavky tejto smernice a že každé z ostatných svietidiel tvoriace časť typu zariadenia pre osvetlenie a svetelnú signalizáciu, pre ktoré sa EHS typové schválenie komponentu požaduje, vyhovuje príslušnej samostatnej smernici." Bod 4.1 znie: "4.1. Všetky predné obrysové (bočné) svetlá, zadné obrysové (bočné) svetlá, brzdové svetlá alebo doplnkové obrysové svetlá, zhodné s typom, ktorý bol typovo schválený ako komponent podľa tejto smernice, majú byť vybavené EHS typovou schvaľovacou značkou komponentu." Bod 4.2 znie: "4.2. Táto značka sa skladá z obdĺžnika obklopujúceho malé písmeno "e", za ktorým nasleduje rozlišovacie písmeno(-á) alebo číslo členského štátu, ktorý typové schválenie komponentu udelil: 1 pre Nemecko, 2 pre Francúzsko, 3 pre Taliansko, 4 pre Holandsko, 6 pre Belgicko, 9 pre Španielsko, 11 pre Spojené kráľovstvo, 13 pre Luxembursko, 18 pre Dánsko, 21 pre Portugalsko, EL pre Grécko, IRL pre Írsko, Značka musí tiež zahŕňať číslo EHS typového schválenia komponentu, ktoré zodpovedá číslu osvedčenia o EHS typovom schválení komponentu pre príslušný typ zariadenia (pozri prílohu I), pred ktorým sú umiestnené dve číslice udávajúce poradové číslo pridelené najnovšej väčšej technickej zmene a doplneniu smernice Rady 76/758/EHS k dátumu, keď bolo EHS typové schválenie komponentu udelené. Pre túto smernicu je toto poradové číslo 01." Bod 4.3.3 znie: "4.3.3. Písmeno "S", za ktorým nasleduje číslo "1" u zariadenia s jednou úrovňou svietivosti a číslo "2", ak má zariadenie dve úrovne svietivosti, na zariadeniach spĺňajúcich požiadavky tejto smernice pre brzdové svetlá;" Bod 4.3.4 znie: "4.3.4. V závislosti na danom prípade písmená "R" a "S 1" alebo "S 2" oddelené pomlčkou na zariadeniach tvorených súčasne zadným obrysovým (bočným) svetlom a brzdovým svetlom, ktoré spĺňajú požiadavky tejto smernice pre takéto svietidlá;" Za bod 4.3.5 sa doplní nasledujúci nový bod 4.3.6: "4.3.6. Na svietidlách, ktoré môžu byť použité ako jednoúčelové svietidlá alebo ako sústava dvoch svietidiel, sa vpravo od symbolov uvedených v bodoch 4.3.1 až 4.3.4, umiestni doplnkové písmeno "D"." Bod 4.6 znie: "4.6. Príklady EHS typových schvaľovacích značiek komponentu a doplnkových symbolov sú uvedené v doplnku 1." Za bod 4.7 sa doplnia nasledujúce nové body 4.7.1 a 4.7.2: "4.7.1. Táto značka môže byť umiestnená kdekoľvek na svietidle, ktoré je v skupine, združené alebo zlúčené, za predpokladu, že: 4.7.1.1. je viditeľné, ak je svetlo namontované; 4.7.1.2. nemôže byť demontovaný žiadny komponent skupinových, združených alebo zlúčených svietidiel, ktorý prenáša svetlo bez toho, aby súčasne nebola demontovaná typová schvaľovacia značka komponentu. 4.7.2. Identifikačný symbol každého svietidla zodpovedajúci každej smernici, podľa ktorej bolo typové schválenie komponentu udelené, spolu s oboma číslami uvedenými v poslednej zarážke bodu 4.2 a tam, kde je to potrebné, doplnkové písmeno "D", musí byť toto vyznačené: 4.7.2.1. na príslušnej ploche výstupu svetla; alebo 4.7.2.2. v skupine tak, aby každé zo skupinových, združených alebo zlúčených svetiel mohlo byť jasne identifikované." Za bod 4.8 sa vloží nasledujúci nový bod 4.9: "4.9. Príklady EHS typovej schvaľovacej značky komponentu svietidla v skupine, združeného alebo zlúčeného s inými svietidlami, sú uvedené v prílohe II." Doplnok sa nahradzuje nasledujúcim doplnkom 1: " Doplnok 1 PRÍKLADY EHS TYPOVÝCH SCHVAĽOVACÍCH ZNAČIEK KOMPONENTU +++++ TIFF +++++ Zariadenie vybavené vyššie uvedenou EHS typovou schvaľovacou značkou komponentu je predné obrysové (bočné) svetlo, EHS typovo schválené v Spojenom kráľovstve (e 11) pod číslom 1471. Šípka ukazuje stranu, na ktorej sú fotometrické vlastnosti splnené až do uhlu 80 o H. +++++ TIFF +++++ Zariadenie vybavené vyššie uvedenou EHS typovou schvaľovacou značkou komponentu je zadné obrysové (bočné) svetlo, EHS typovo schválené v Spojenom kráľovstve (e 11) pod číslom 1471. Neprítomnosť šípky znamená, že fotometrické požiadavky sú splnené až do uhla 80 o H pre pravú, ako aj pre ľavú stranu. +++++ TIFF +++++ Zariadenie vybavené vyššie uvedenou EHS typovou schvaľovacou značkou komponentu je brzdové svetlo, EHS typovo schválené v Spojenom kráľovstve (e 11) pod číslom 1471. +++++ TIFF +++++ Zariadenie vybavené vyššie uvedenou EHS typovou schvaľovacou značkou komponentu je zariadenie, ktoré sa skladá zo zadného obrysového (bočného) svetla a brzdového svetla, EHS typovo schválených v Spojenom kráľovstve (e 11) pod číslom 1471. Šípka znamená, že fotometrické vlastnosti sú splnené až do uhla 80 o H na strane, ku ktorej smeruje. " Za doplnok 1 sa doplní nasledujúci nový doplnok 2: " Doplnok 2 PRÍKLADY ZJEDNODUŠENÉHO OZNAČENIA SKUPINOVÝCH, ZDRUŽENÝCH ALEBO ZLÚČENÝCH SVIETIDIEL +++++ TIFF +++++ +++++ TIFF +++++ +++++ TIFF +++++ Poznámka: V horeuvedených príkladoch vyznačujú horizontálne a vertikálne čiary všeobecné usporiadanie skupiny svietidiel a netvoria časť typovej schvaľovacej značky komponentu. Vyššie uvedené tri príklady EHS typových schvaľovacích značiek komponentu, menovite vzory A, B a C, predstavujú tri možné varianty označenia zariadenia svetelnej signalizácie, u ktorého dve alebo viac svietidiel sú časťou toho istého zariadenia. EHS typová schvaľovacia značka komponentu udáva, že zariadenie bolo EHS typovo schválené v Holandsku (e 4) pod číslom 3333 a že sa skladá z: odrazového skla triedy 1A EHS typovo schváleného ako komponent podľa smernice 76/757/EHS; zadného smerového svetla kategórie 2a EHS typovo schváleného podľa smernice 76/759/EHS; zadného červeného obrysového svetla (R) EHS typovo schváleného podľa tejto smernice; zadného hmlového svetla (F) EHS typovo schváleného podľa smernice 77/538/EHS; spätného svetla (AR) EHS typovo schváleného podľa smernice 77/539/EHS; brzdového svetla (S 1) s jednou úrovňou svietivosti EHS typovo schváleného podľa tejto smernice. " [3] Činnosť a zapojenie týchto prídavných systémov budú definované osobitnými ustanoveniami. --------------------------------------------------